เรื่องร้องเรียน: กลิ่นขยะจากโรงงานขยะอ่อนนุชมาอีกแล้ว
การดำเนินการของเจ้าหน้าที่: เจ้าหน้าที่ลงพื้นที่ดำเนินการตรวจสอบภายใน ศูนย์กำจัดมูลฝอยอ่อนนุชพบว่ามีกลิ่นขยะจึงได้ปฏิบัติตามมาตรการการแก้ไขปัญหากลิ่น โดยล้างทำความสะอาดพื้นผิวถนนที่ศูนย์ฯอ่อนนุชเป็นประจำทุกวัน พร้อมทั้งประสานบริษัทผู้รับจ้างกำจัดมูลฝอยตรวจสอบระบบป้องกันกลิ่นและปฏิบัติตามแนวทางการแก้ปัญหากลิ่นขยะอย่างเคร่งครัด ดังนี้ ๑. แจ้งหนังสือ กำชับกับผู้รับจ้างกำจัดมูลฝอยแก้ปัญหากลิ่นขยะโดยเร่งด่วน ๒. ล้างทำความสะอาดโรงงานและบริเวณอาคารรับมูลฝอยทุกๆวัน ๓. เพิ่มปริมาณสารจุลินทรีย์และเพิ่มความถี่ในการฉีดสารจุลินทรีย์ ๔. ซ่อมแซม ปรับปรุง ปิดช่องอาคารรับมูลฝอยป้องกันกลิ่นรบกวน ๕. ปรับปรุงสภาพภูมิทัศน์โรงงานกำจัดมูลฝอย โดยมีโครงการปลูกต้นไม้เพิ่มพื้นที่สีเขียวเพื่อใช้เป็นแนวกำแพงกรองฝุ่น ดูดชับกลิ่นและมลพิษทางอากาศ
ความเห็นของผู้แจ้ง: กลิ่นไม่หาย ไม่เคยคิดจะแก้ที่ต้นตอ ทำแต่ผักชีโรยหน้า ชาวบ้านร้องเรียนกันไปหลายครั้งก็ไม่คิดทำอะไรจริงจัง ห่วยมาก
พื้นที่: แขวงดอกไม้ เขตประเวศ กรุงเทพมหานคร